title: "Brar C. Roeloffs"
text: "Brar Cornelius Roeloffs k\u0101m \u00f6n di 14. Oktoober 1928 \u00f6n S\u00fc\u0111erjen/F\u00f6\u00f6r t\u00f6  W\u0101rel en storev di 22. Marts 2013.\n\nBruarwening\nSin Bruarwening wiar di Buererii, diar hi \u00f6n di Hofstair fan sin Faa\u0111er bit 1955 ee\u0111ergingen es. Hi studiareti da Agr\u0101rweetenskep en k\u00fcr diaree\u0111er bal wichtige Kontoorsaarberen bi't Bundsl\u00f6n' aurnem. Sa waar hi Ministeri\u0101lreer fuar Agrarstruktuur iin \u00f6n't Kiiler Buereriiministeerium. Fuar en Jaar wiar hi uk jit Referent bi't Bunds-Buereriiministeerium.\nFan dit Jaar 1990 \u00f6n holp hi \u00f6n di nii Bundsl\u00f6nen en bech di Buererii diar nii \u0101p, wat fuar't Miist hiilendal nii Struktuuren n\u00f6\u00f6rig her. Uk di Kontoorsbirik iin \u00f6n di Ministeerien k\u00fcr sin Help gur br\u00fck, dat ja beeter me di Foraneringen klaarkum k\u00fcr. Diarom giar Roeloffs 1990 naa Mecklenburg-Vorpommern en waar Staatssekreteer iin \u00f6n't Schweriner Buereriiministeerium. Diar k\u0101m \u00f6n di fjuur Jaaren, diar hi diar wiar, masi bi \u00fct, en Brar C. Roeloffs fing 1998 dit Bundsfortiinstkr\u00fcts fan di jest Klasi \u00f6n't Bjen.\n\nAarber fuar Dokumentatsjoon en Archiif\nBrar \"Botje\" Roeloffs her al jer en Saamling aur di Histoorii fan di Buererii en Menskhair \u00fcp F\u00f6\u00f6r bigent. Bi forskeligi Stiftingen wiar hi Mef\u00f6ligster en uk Reersman fan't Fak. Bi't Nordfriisk Instituut wiar iin \u00f6n di Foriinings-Biraat (1996 - 2012).\n\nHi braacht masi Dokumenti aur di Buererii \u00fcp F\u00f6\u00f6r hent\u00f6't Archiif fan't Instituut, en 1996 taacht hi h\u00f6m en \"Hofstairen-Archiif\" \u00fct. Des Taacht k\u0101m sa gur \u00f6n, dat dit Instituut en Projekt aur't hiili L\u00f6n' Sleeswig-Holstiin bigenti: \u201eWegweiser zu den Quellen der Landwirtschaftsgeschichte Schleswig-Holsteins\u201c.\nRoeloffs wiar Iarenmef\u00f6ligster fan't Nordfriisk Instituut.\n\nBoker en Skreften\nBrar C. Roeloffs heer uk bi Bokern meholpen, we'er hi di ek salev skref, sa \u00fcs:\n  Nordfriesische Quellen und Studien, Band 8: Vom Schiffsjungen zum Kapit\u00e4n: Lebenserinnerungen eines F\u00f6hrer Seefahrers Uwe E. Johannsen (\u00dctd\u00f6nen), Ingke O. Ketels (\u00dctd\u00f6nen), Brar C. Roeloffs (\u00dctd\u00f6nen), Ferring Stiftung in Alkersum auf F\u00f6hr (\u00dctd\u00f6nen), Ernst J. Ketels-Harken (Autor) \n  Bauern, Seefahrer und Auswanderer von der Insel F\u00f6hr / Geschlechterreihen St. Laurentii-F\u00f6hr, TEIL IV/4 (Nordfriesische Quellen und Studien, Band 6), skrewen fan Brar C. Roeloffs \n F\u00f6hrer Gr\u00f6nlandfahrer, skrewen fan Broder Riewerts en Brar C. Roeloffs (1996)\n  Von der Seefahrt zur Landwirtschaft: Ein Beitrag zur Geschichte der Insel F\u00f6hr, skrewen fan Brar C Roeloffs (1985) \n  Westerlandf\u00f6hr und Amrum im 18. Jahrhundert. Eine regionalspezifische Studie aufgrund der Volksz\u00e4hlungen 1769 und 1787 in St. Laurentii und St. Clemens, skrewen fan Brar C Roeloffs en Knud Wilke\n Nachkommen von Christian Diederich Roeloffs (1801 - 1885) Sonderbeilage zu: Von der Seefahrt zur Landwirtschaft fan von Brar C. Roeloffs (1985) \n\n... en jit muar.\n\nLuki uk jir\n Presibiskiir fan't Nordfriisk Instituut\n Brar C. Roeloffs bi Amazon\n\nRoeloffs\nBuererii"